Iepirkumu komisija ir saņēmusi no ieinteresētā piegādātāja jautājumus par iepirkuma 
“Ēkas Rūpnīcas ielā 6, Rēzeknē, atjaunošana un pārbūve”
iepirkuma identifikācijas Nr. RN 2024/19, dokumentāciju 
un sniedz atbildi

	Jautājums
	Atbilde

	Lai izpildītu ZPI prasības, kas noteiktas iekštelpu apgaismojumam (Nolikuma p. Nr. 90), lūdzam sniegt detalizētu informāciju par gaismekļu  energoefektivitātes klasi, gaismekļu darbības laiku u.c., jo šie parametri nav norādīti projekta tehniskajā specifikācijā.
	Skatīt Pielikumā pievienotos 4 (četrus) dokumentus.
Prasības iekšējā apgaismojuma ierīcēm atbilstoši Ministru kabineta noteikumi Nr. 353 «Prasības zaļajam publiskajam iepirkumam un to piemērošanas kārtība» (Izdoti saskaņā ar Publisko iepirkumu likuma
19. panta otro daļu un Sabiedrisko pakalpojumu sniedzēju iepirkumu likuma
28. panta otro daļu)    sk.p. 6 iekštelpu apgaismojums
Citu prasību nav



6. Iekštelpu apgaismojums
Prasības un kritēriji attiecas uz iekštelpu apgaismojuma iepirkumiem. Attiecībā uz šīm prasībām un kritērijiem iekštelpu apgaismojums ir spuldzes, apgaismes iekārtas (gaismekļi) un apgaismes vadības ierīces, kas atrodas ēku iekštelpās. Kritēriji neattiecas uz dažādiem īpaša apgaismojuma veidiem (piemēram, krāsainu apgaismojumu, vitrīnu, skatuves, reklāmas u. tml. apgaismojumu).
Atkarībā no iepirkuma mērķiem, tiek piedāvāti trīs dažādi kritēriju kopumi:
a) resursus taupošu un energoefektīvu spuldžu iegādei;
b) jauna apgaismojuma sistēmas projektēšanai vai esošās apgaismojuma sistēmas renovācijai;
c) uzstādīšanas darbam.
6.1. ZPI prasības un kritēriji spuldzēm
	Iepirkuma dokumentu sastāvdaļas
	ZPI prasības un kritēriji

	Iepirkuma līguma priekšmets
	Resursus taupošas un energoefektīvas spuldzes.

	Tehniskās specifikācijas
	1. GAISMAS ATDEVE
1.1. Nomaiņas spuldzēm, kas paredzētas esošajām ierīcēm, jābūt tādai efektivitātei, kas vienāda vai augstāka par attiecīgās enerģijas klases minimālo efektivitāti, kas norādīta tabulā.
	Spuldzes tips
	Attiecīgā enerģijas klase

	Pārējās spuldzes, tostarp LED un gāzizlādes spuldzes
	F


Piezīme. Jāizmanto jaunākā energoefektivitātes klases definīcija.
1.2. Spuldzēm, kas paredzētas jaunām un renovētām ierīcēm, jābūt tādai efektivitātei , kas vienāda vai augstāka par attiecīgās enerģijas klases minimālo efektivitāti, kas norādīta tabulā turpmāk.
	Spuldžu tips
	Attiecīgā enerģijas klase

	Spuldzes ar krāsu atveidojuma koeficientu Ra>=90 (ja tas ir nepieciešams ēkā veicamajai darbībai)
	G

	Pārējās spuldzes
	F


Piezīme. Jāizmanto jaunākā energoefektivitātes klases definīcija
2. EKSPLUATĀCIJAS LAIKS
Spuldzēm, kas paredzētas jaunām un renovētām ierīcēm, un nomaiņas spuldzēm, kas paredzētas esošajām ierīcēm, jābūt tādam ekspluatācijas laikam, kas nav mazāks par L80B10 pie 50 000 h, L90B50 pie 50 000 h vai L70B50 pie 100 000 h, L80B50 pie 100 000 h.
Šo punktu var neattiecināt uz pārvietojamiem gaismekļiem ar nemaināmiem gaismas elementiem.
Retrofit spuldzēm jābūt tādam ekspluatācijas laikam, kas nav mazāks par 20 000 h.

	Piedāvājuma izvērtēšanas kritēriji
	1. EKSPLUATĀCIJAS LAIKS
Papildu punktus piešķir, ja spuldzes ekspluatācijas laiks ir lielāks nekā L80B10 pie 50 000 h, L90B50 pie 50 000 h vai L70B50 pie 100 000 h, L80B50 pie 100 000 h.
Papildu punktus piešķir retrofit spuldzēm, kurām ekspluatācijas laiks ir lielāks par 20 000h.


6.2. ZPI prasības un kritēriji iekštelpu apgaismojuma projektam
	Iepirkuma dokumentu sastāvdaļas
	ZPI prasības un kritēriji

	Iepirkuma līguma priekšmets
	Resursus taupošs un energoefektīvs projekts jaunām apgaismojuma sistēmām vai esošās apgaismojuma sistēmas renovācijai.

	Tehniskās specifikācijas
	1. APGAISMOJUMA ĪPATNĒJĀ JAUDA
Ja apgaismojumu paredzēts uzstādīt visā ēkā, apgaismojuma maksimālā patērētā jauda visā ēkā, dalot ar kopējo platību, nedrīkst pārsniegt šādas vērtības:
	Ēkas tips
	Apgaismojuma īpatnējā jauda (W/m2)

	Autostāvvieta
	2,5

	Tiesa
	14

	Izstāžu zāle, muzejs
	9

	Ugunsdzēsēju depo
	12

	Tālākizglītība
	13

	Slimnīca
	12

	Bibliotēka
	12

	Birojs (galvenokārt nodalītā tipa)
	13

	Birojs (galvenokārt atvērtais plānojums)
	11

	Policijas iecirknis
	14

	Pasta nodaļa
	14

	Cietums
	9

	Sabiedriska zāle
	9

	Dzīvojamās telpas
	11

	Dzīvojamās telpas (tikai kopējās)
	6

	Skola
	8

	Sporta centrs
	9

	Pašvaldības ēka
	13


2. APGAISMOJUMA NORMALIZĒTĀ ĪPATNĒJĀ JAUDA
Ja apgaismojumu uzstāda individuālā vietā vai ēkas daļā, apgaismojuma maksimālā patērētā jauda šajā vietā, dalot ar kopējo platību un ar tās apgaismotību, kas izteikta 100 luksu vienībās, nedrīkst pārsniegt šādas vērtības:
	Telpas veids
	Apgaismojuma normalizētā īpatnējā jauda
(W/m2/100 lx)

	Guļamistabas
	7,5

	Ēdnīcas
	3,5

	Autostāvvietas
	2,2

	Kustības telpas, tostarp lifti, kāpņu telpas
	3,2

	Konferenču telpas
	2,8

	Sporta zāles
	2,8

	Vestibili
	2,8

	Slimnīcu palātas un procedūru telpas
	4

	Virtuves (mājsaimniecību)
	5

	Virtuves (restorānu)
	2,8

	Laboratorijas
	2,8

	Bibliotēkas
	3,2

	Atpūtas telpas – lielas
	6

	Atpūtas telpas – mazas
	7,5

	Biroji (atvērtais plānojums)
	2,3

	Biroji (nodalītā tipa)
	3

	Rūpnīcu telpas
	3,2

	Pasta telpas/vadības pultis
	3,2

	Cietumu kameras
	4

	Reģistrācijas vieta (piem. slimnīcā/viesnīcā)
	4

	Tualetes, vannas istabas
	5

	Mazumtirdzniecības telpas
	3,5

	Mācību telpas
	2,3

	Noliktavas
	3,2

	Uzgaidāmās telpas
	3,2


Minimālā gaismas atdeve 100 lm/W.
3. APGAISMES VADĪBAS IERĪČU PROJEKTĒŠANA UN UZSTĀDĪŠANA
3.1. Reti apmeklētās telpās apgaismojums jākontrolē ar kustību sensoru, kas izslēdz apgaismojumu pēc tam, kad telpa ir tukša, ja vien nav apdraudēta drošība vai drošums.
3.2. Apgaismojums telpās, kas nav aizņemtas naktīs vai nedēļas nogalēs un kur var nejauši atstāt apgaismojumu, jāaprīko ar laika relejiem vai kustību sensoru, lai apgaismojums izslēgtos pēc tam, kad telpa ir tukša naktīs vai nedēļas nogalēs.
3.3. Apgaismojuma vadībai telpās ar sānu logiem jābūt sadalītai tā, lai apgaismojuma rindas, kas ir paralēli tuvāk logam, varētu izslēgt atsevišķi.
3.4. Apgaismojumam birojos, konferenču telpās, skolu klašu telpās un laboratorijās jābūt ierīkotiem pieejamiem slēdžiem, ko var izmantot telpu iemītnieki un kas atrodas ērtās vietās.

	Piedāvājuma izvērtēšanas kritēriji
	1. APGAISMOJUMS AR REGULĒJAMU APGAISMES INTENSITĀTI
Papildu punktus par telpām, kurās būtu ieteicama gaismas intensitātes regulēšana (neskaitot birojus, konferenču telpas, klašu telpas un laboratorijas, kurās apgaismojuma intensitātes regulēšana ir nepieciešama), piešķir atbilstīgi kopējai regulējamā apgaismojuma jaudas procentuālajai attiecībai šādās telpās, kurās iespējams regulēt apgaismojuma intensitāti. Lai to varētu uzskatīt par apgaismojumu ar regulējamu apgaismes intensitāti, apgaismojumam jābūt regulējamam automātiski, lai apgaismes ierīču ekspluatācijas sākumā, kad spuldzes un apgaismes ierīces ir tīras un spožas, apgaismojumam var regulēt intensitāti tā, lai nodrošinātu nepieciešamo vienmērīgo un nežilbinošo apgaismotību. Ja telpā ir pieejama dienasgaisma, jāierīko automātiskās vadības ierīces, kas reaģē uz dienasgaismu. Prasības tiek piemērotas saskaņā ar piemērojamiem standartiem.
2. APGAISMOJUMA ĪPATNĒJĀ UN NORMALIZĒTĀ ĪPATNĒJĀ JAUDA
Papildu punktus piešķir, ja īpatnējā jauda ir mazāka par 90 procenti no tām vērtībām, kas norādītas iepriekš tabulā 1. punkta prasībā vai ja normalizētā īpatnējā jauda ir mazāka par 90 procenti no tām vērtībām, kas norādītas iepriekš tabulā 2. punkta prasībā.


6.3. ZPI prasības un kritēriji iekštelpu apgaismojuma uzstādīšanai
	Iepirkuma dokumentu sastāvdaļas
	ZPI prasības un kritēriji

	Iepirkuma līguma priekšmets
	Jaunu apgaismojuma sistēmu resursus taupoša un energoefektīva uzstādīšana vai esošās apgaismojuma sistēmas renovācija

	Tehniskās specifikācijas
	1. NEPIECIEŠAMIE NORĀDĪJUMI
Piegādātājs attiecībā uz jaunām vai renovētām apgaismojuma sistēmām iesniedz šādus norādījumus:
1.1. apgaismes iekārtu montāžas, uzstādīšanas instrukcijas norādījumus saskaņā ar 2019. gada 11. marta Deleģētā regula (ES) 2019/2015, ar ko Eiropas Parlamenta un Padomes Regulu (ES) 2017/1369 papildina attiecībā uz gaismas avotu energomarķējumu un atceļ Komisijas Deleģēto regulu (ES) Nr. 874/2012 (Dokuments attiecas uz EEZ) prasībām;
1.2. norādījumus spuldžu nomaiņai un norādījumus, kuras spuldzes var izmantot apgaismes iekārtās, nepalielinot norādīto īpatnējo jaudu, tikai gadījumos, kad spuldzes nomaiņa ir piemērota nekvalificētai personai, vai arī norādes par kvalificētas, apmācītas personas iesaisti pretējā gadījumā;
1.3. norādījumus, kā lietot un uzturēt apgaismes vadības ierīces saskaņā ar 2019. gada 11. marta Deleģētā regula (ES) 2019/2015, ar ko Eiropas Parlamenta un Padomes Regulu (ES) 2017/1369 papildina attiecībā uz gaismas avotu energomarķējumu un atceļ Komisijas Deleģēto regulu (ES) Nr. 874/2012 (Dokuments attiecas uz EEZ) prasībām;
1.4. norādījumus kustības sensoriem, kā regulēt to jutību un laika aizturi, un ieteikumus, kā to labāk darīt, lai nodrošinātu vizuālās vajadzības bez pārmērīgas enerģijas patēriņa palielināšanas;
1.5. norādījumus vadības ierīcēm, kas reaģē uz dienasgaismu, kā tās atkārtoti kalibrēt un regulēt, piemēram, ņemot vērā izmaiņas telpas izkārtojumā;
1.6. norādījumus laika relejiem, kā regulēt izslēgšanas laiku, un ieteikumus, kā to labāk darīt, lai nodrošinātu iemītnieku vajadzības bez pārmērīgas enerģijas patēriņa palielināšanas.
2. VIDES AIZSARDZĪBAS PASĀKUMI
Piegādātājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās spuldzes, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014. gada 8. jūlija noteikumiem Nr. 388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība".

	Iepirkuma līguma izpildes noteikumi
	1. Piegādātājs nodrošina, lai jaunas vai renovētas apgaismojuma sistēmas un vadības iekārtas darbojas pareizi un neizmanto vairāk enerģijas, nekā tas ir nepieciešams:
1.1. kustības sensoru jutību un laika aizturi iestata noteiktā līmenī, kas atbilst iemītnieku vajadzībām un nevajadzīgi nepatērē enerģiju;
1.2. pārbauda, vai kustības sensori darbojas pareizi un ir pietiekami jutīgi, lai uztvertu iemītnieku parastu kustību;
1.3. vadības ierīces, kas reaģē uz dienasgaismu, kalibrē tā, lai tās izslēdz apgaismojumu, kad dienasgaisma ir pietiekama;
1.4. apgaismojuma intensitātes regulatoru kalibrē tā, lai tas uzturētu telpā nepieciešamā apgaismojuma dienasgaismas un elektriskās gaismas kombinētu līmeni;
1.5. laika relejiem iestata atbilstošus izslēgšanās laikus, lai nodrošinātu iemītnieku vajadzības bez pārmērīgas enerģijas patēriņa palielināšanas.
2. Ja pēc telpas lietošanas uzsākšanas apgaismes vadības ierīces neatbilst iepriekšminētajām prasībām, Piegādātājs noregulē un/vai atkārtoti kalibrē vadības ierīces, lai tās atbilstu.
3. Piegādātājs (ja tas ir arī projekta izstrādātājs) nodrošina, lai apgaismojuma aprīkojums (tostarp spuldzes, apgaismes iekārtas un apgaismes vadības ierīces) tiktu uzstādīts tieši tā, kā norādīts sākotnējā projektā. Ja projekta realizācijas laikā tiek konstatētas nepilnības, veic projektā nepieciešamos precizējumus.



